**BILL JOHNSON 2**

*Bill Johnson, aki a Bétel Gyülekezet pásztora, több tízezer embert képzett már arra, hogy a jeleket és csodákat és gyógyulásokat a gyülekezetből vigyék ki az utcákra, iskolákba és az emberek otthonaiba. Most téged akar arra tanítani, hogyan legyen ott Isten jelenléte a mindennapjaidban!*

**SID**: Helló, Sid Roth vagyok. Üdvözöllek világomban, ahol természetes a természetfölötti. Vendégem azt találta, hogy akárhová megy, Isten Szellemét árasztja ki magából. Például elmegy vásárolni egy mobiltelefont. Pedig azelőtt is vettél már mobilt. És miközben csak beszél, Isten Szellemét árasztja magából arra a helyre, mivel rájött annak a titkára, hogyan legyen mindig tudatában Isten jelenlétének, mely ragyog ki belőle, bárhová is megy. És tudjátok mit? A mobiltelefon társaságnál, az emberek elestek a Szent Szellem jelenlététől! Szeretnétek ti is megérteni, hogyan járhatunk Isten jelenlétében ilyen módon? Én szeretném!

Tudjátok, a csodák csak úgy ömlenek mai vendégemből. Azt értem ezalatt, hogy épp a felvételhez sminkeltekengem amikor a sminkes hölgy meséli, hogy egy fém van a lábában, ami miatt nemcsak furcsán jár, hanem kellemetlenséget is okoz neki. Csak annyit mondtam: Bill, légy szíves menj és imádkozz érte! Csupán néhány perccel korábban most mondta, hogy ez teljesen elképesztő. Erre én: „nem, nem az. Ez normális! Normális a Biblia értelmezése szerint! Nos, Bill ezt csak étvágygerjesztőként mondtam el. Milyen típusú csodák történnek mostanában az életedben, melyek rendkívüliek? Van ennek valami tendenciája?

***BILL****: Nekem úgy tűnik, mintha ilyen időszakok lennének. Én sem értem, hogy miért, de van úgy, hogy a fókuszba az kerül, vagy arra esik nagyobb hangsúly. Az utóbbi néhány évben a legtöbb embert –és nagyon sokat- gyógyított meg az Úr traumából, súlyos agysérülésekből, halálos dolgokból, halálos betegségekből, agysérülésekből a diszlexiától kezdve a bipoláris zavarig, ilyeneket. Többek testéből eltűnt a fém, amit beültettek, akik vagy alig tudtak mozogni, vagy érezték folyamatosan a fémet, mint például a csuklóban, érezték a csavarokat és ilyenek. Ebben igazán nagy bátorítást James Maloneytól kaptam, aki buzdított, hogy hittel imádkozzam ilyenekért, mert neki rengeteg áttörése volt ezen a területen. Így hát, elkezdtem kockázatot vállalni és kerestem az ilyen jellegű problémákat, hogy imádkozhassam azokért az emberekért és szó szerint kitapinthatóan érezhető volt, ahogy a fém, még fém rudak is eltűntek a testekből. Az, ami megakadályozott némelyeket abban, hogy le tudjanak hajolni, most már tökéletesen tudnak mozogni. Ez rendkívüli.*

**SID**: Randy Clark végeztetett orvosi felmérést. Körülbelül meg tudod mondani hány esetet számoltak, amikor csonttá alakult a testbe épített fém?

***BILL****: Több száznál tartunk már. És ennek a több száz embernek fel van jegyezve a neve, címe és dokumentálva van az eset. Azt hiszem, kb. három éven keresztüli felmérést végzett. Tehát ez a több száz ember nem csupán az, aki hittel fölemelte a kezét az összejövetelen, hogy meggyógyult, hanem akiknek tényleges orvosilag bizonyított gyógyulása történt. Ez ténylegesen egy rendkívüli csoda.*

**SID**: Szerintem te magad vagy rendkívüli és el is mondom, hogy miért. Öt generáción át pásztorok voltak az őseid és még a te fiaid is azok, akik már a hatodik generáció. Szerintem ez fenomenális! Áldott ember vagy! De még mindezekkel együtt is, nem érezted magad alkalmasnak arra, hogy a természetfölöttiben mozogj, vagy hogy rendkívüli dolgokat tegyél, amelyek ma már természetesek számodra. Mi változtatott meg mindent?

***BILL****: Ó, egek. Egy időben rengeteg emberért imádkoztam, hogy meggyógyuljanak, de semmi nem történt. Majd olvastam könyveket arról, hogyan imádkozzam a betegekért, de ezután sem történt semmi. Senki nem gyógyult meg. Néhányan meghaltak közülük, de senki nem gyógyult meg.*

**SID**: Itt azért had mondjam el, hogy lehet Bill most viccel, de amikor én elkezdtem imádkozni emberekért, ténylegesen meg is halt valaki…

***BILL****: Nem viccelek! Velem is pont ez történt! Mindenesetre, a gyógyulás számomra olyan volt, mintha ott ragadt volna a Biblia lapjain és nem akarna onnan leválni. Egy kis időre abbahagytam az emberekért való imát, majd újra felbátorodtam és próbálkoztam, de nem jött áttörés. Majd végül, 1987-ben, valaki arra bátorított, hogy menjek el John Weber konferenciájára. Ott láttam és hallottam azt, amit azóta már hosszú ideje én magam is tanítok. Semmi nem volt különlegesen eltérő, vagy más, de amit megláttam az volt, hogy ők mertek kockázatot vállalni, azt, amit én nem mertem. De hazatértem! Nem imádkoztam másképp, azonban én magam kerestem a problémákat, amikért imádkozhatom, ami egy teljesen új fordulat volt számomra. Ugyanúgy imádkoztam, mint azelőtt, most azonban elkezdtek az emberek meggyógyulni! És a legjobb, hogy nem csupán bennem történt ez a fordulat, hanem az egész gyülekezetünkben, amit szerettem is volna, és mindenki elkezdett imádkozni a betegekért. Azt akartam, hogy ebbe mindenki bekapcsolódjon. Szóval, hazaérkeztem, elkezdtem keresni a problémákat, imádkozni betegekért és a csodák ténylegesen elkezdtek megtörténni, méghozzá azonnal! Az egyik ilyen csoda, ami teljesen felvillanyozott, az egy bevásárló központban történt, egy publikus helyen. Egy nem hívő barát épp elkezdte sorolni a problémáit, akit fiatalon le akartak százalékolni ízületi gyulladás miatt. Csak annyit mondtam, hogy Isten meg akarja őt gyógyítani és egy két-perces jelentéktelennek hangzó ima után drámai gyógyulás történt!*

**SID**: Miből gyógyult meg?

***BILL****: Ízületi gyulladásból, ami olyan súlyos volt, hogy már semmilyen szerszámot nem tudott a kezében megfogni, dobozokat a polcra nem volt képes föltenni. Pedig saját vállalata volt, mégis 40 évesen le kellett volna, hogy százalékolják. Ilyen fiatalon! De pillanatokon belül, drámai gyógyulása volt!*

**SID**: Azt akarod nekem mondani, hogy mindenki, aki újjászületett, járhat Isten Királyságában és megtapasztalhat csodákat történni?

***BILL****: Ez kell! Muszáj!*

**SID**: Méghozzá kivétel nélkül mindenkinél?

***BILL****: Így van! Kivétel nélkül!*

**SID**: Nem kell, hogy arra várjanak, hogy több generációs pásztorokká váljanak?

***BILL****: Nem, nem, nem!*

**SID**: 1995-ben, Bill kétségbeesetten várja a változást. Nyolc hónapon át imádkozik, de miért is imádkoztál 8 hónapon keresztül?

***BILL****: Ó, egek. Ha csak visszagondolok erre, könnyek szöknek a szemembe. Tudtam, hogy van több ennél. Láttunk áttöréseket és hálás is voltam értük, de szinte kapzsivá, mohóvá váltam. Ugyanakkor a szívem majd szétrobbant a szellemi éhségtől, hogy akarok többet! Többet Istenből, többet a manifesztált, megnyilvánuló jelenlétéből, többet az olyan áttörésekből, mint amilyeneket látunk a Szentírásban is. Éjjel és nappal ezért kiáltottam. Fölkeltem az éjszaka közepén, felébresztettem magam, hogy imádkozzam. Nem másztam ki az ágyból imádkozni, hanem valósággal még álmomban is imádkoztam és arra ébredtem, hogy még mindig imádkozom.*

**SID:** Mellesleg tudjátok honnan is tudom, hogy ez igaz? A pásztor-helyettese elment vele egy „csendes napok” szerű találkozóra és azt mondta, egész éjjel hallottam azt az embert imádkozni és még álmában is azt mondogatta: „Még többet Uram, még többet! Többet!” Szóval, tudom, hogy igazat mond. De mondott még valami mást is ez az ember. Azt mondta, hogy ragyogott az egész arcod!

***BILL****: Igen. Ezt csak egy évvel azután tudtam meg tőle.*

**SID**: Azt hiszem, Isten örül, amikor mi többért imádkozunk! Igen, hiszem ezt, hogy azt akarja, hogy többért imádkozzunk! Oké. Szóval, prófétáltál valakinek. Olyan hajnali három óra lehetett, amikor volt egy találkozásod Istennel. Mi történt veled hajnali 3-kor?

***BILL****: Ugyanazon az éjszakán történt, tudod, van, hogy olyan mélyen alszol, majd mégis egyetlen pillanat alatt annyira éber tudsz lenni, amennyire csak lehetséges. Nos, azt történt velem, mintha áramütés ért volna, és millió volt feszültség menne át a testemen. Egyszerre volt halálosan rémisztő és felüdítő. Nem tudtam moccanni sem, csupán a fejem tudtam mozgatni. Ahogy elfordítottam a fejem, láttam a digitális órát az ágyunk mellett és pontosan hajnali 3 órát mutatott. Azonnal visszaemlékeztem arra a próféciára, amit aznap egy barátomnak mondtam, amikor hangosan azt mondtam ki, hogy „rászedtél engem”. Tudtam, hogy ez Istentől jött, de nem tudtam megmagyarázni. Szégyelltem magam, mivel nem volt semmilyen kontrollom sem a karom, sem a végtagjaim fölött. Próbáltam valahogy megragadni a lábaimat, hogy levonszoljam az ágyról, de annál vadabbul jártak a lábaim. Ez így folytatódott megállás nélkül és már éreztem, hogy az arcom egyre csak vörösödik. Mint amikor elpirul az ember. Nagyon szégyelltem magam amiatt, ami történik.*

**SID**: Ilyesmi valaha is történt veled?

***BILL:*** *Nem, soha. Még csak nem is hallottam ilyesmiről akkoriban.*

**SID**: Rendben! Szavad ne feledd, mikor a szünetről visszajöttünk, innen folytatjuk, addig is mondd azt Istennek: „Még többet Istenem! Még többet!”

**SID**: Vendégem tehát itt van, hajnali 3-kor és ekkor már nyolc hónapja imádkozott úgy, hogy „Istenem, bármi áron is, de többet akarok!” Ha tudtad volna Bill Johnson, hogy mit is jelent ez az ima, akkor is imádkoztad volna ezt?

***BILL****: Szerintem igen, mivel teljes őszinteséggel imádkoztam ezzel a fajta lemondással. Sokkal inkább annál, hogy tudtam volna a hogyanját, csupán annyit mondtam, hogy bármi áron is, de akarok többet! Kell, hogy kapjak többet!*

**SID**: Oké. Vezess bennünket oda, a hajnali 3-hoz. Mi történt veled?

***BILL****: Nos, ahogy rajtam volt ez a jelenlét, és erő, ami átlőtt rajtam, különböző képek, jelenetek peregtek le a szemem előtt. Először is láttam, ahogy Jákob harcol az angyallal és egész életére csípő ficamossá válik. Majd láttam Máriát, Jézus anyját, aki törvénytelen gyermeket hordott a szíve alatt. Olyan volt ez, mint egy stigma. Majd olyan képek villantak föl, melyben láttam magam tanítani a gyülekezetemben, ebben az állapotomban. Tudtam, hogy így senki nem fogja elhinni, hogy ez a dolog Istentől van… Senki! A következő jelenetben láttam saját magam ebben az állapotomban, hogy a kedvenc éttermem előtt állok, ami a legjobb a városban. Láttam magam abban a felismerésben, hogy mindenki rajtam nevet és engem gúnyol az egész város. Abban a pillanatban az Úr emlékeztetett szavaimra, amikor azt imádkoztam, hogy „minden áron”. Annak voltam csupán tudatában ekkor, ha igent mondok most erre, lehet életem végéig ágyhoz kötött leszek. Olyan, aki nem tud funkcionálni. Nem élhetem így az életem, ha most erre igent mondok. Föladom a jogom az emberi méltósághoz. Föladom, hogy úgy funkcionáljak, mint egy normális emberi lény. Úgy feküdtem ott, hogy talán 20 percbe is telt, közben csorogtam a könnyeim, mégis azt mondtam: „Ha többet kapok Belőled ezért cserébe, akkor elfogadom! Azt tehetsz velem, amit csak akarsz! Úgy, ahogy akarod, bármit, amit csak akarsz. Többé nem számít! Csak cserébe hadd kapjak többet Belőled!”*

**SID**: Nyilván időbe telt mindezt feldolgoznod. Majd vissza aludtál. A következő éjszakán mi történt?

***BILL:*** *Ugyanez!*

**SID**: Ugyanez?

***BILL****: Három éjszakán át egymás után ugyanez történt.*

**SID**: Ezután az átélés után…?

***BILL****: Igen!*

**SID**: Mit várt tőled Isten?

***BILL:*** *Bármennyire egyszerűnek is hangzik, Isten csupán nem akarta, hogy afelől aggódjak, hogy látnak engem mások. Igazán akarta, hogy ne az emberektől való félelem legyen bennem, hanem Isten-félelem. A legfurcsább csak az volt, hogy egyetlen közeli barátom sem mondta volna meg rólam, hogy van bennem emberektől való félelem… De az Úr mindent lát, és azt is, hogy ezzel még el kellett bánnom. Úgy tűnik, Ő megbízott bennem annyira, hogy áttörést hozzon el bennem azért, hogy az ébredés szintjén tudjak szolgálni. Nem szabad, hogy az emberektől való félelem leuraljon, vagy befolyásoljon! Az teljesen megbénít! Úgy érzem, az Úr azt akarja, hogy általam mindenki mást is szabaddá tegyen ezen a területen. Nekem szükségem volt valami drámai beavatkozásra ahhoz, hogy jobban tudjam szeretni az embereket annál, hogy féljek tőlük, hogy szolgálni tudjam őket úgy, hogy nem kontrollálhatnak engem. Szerintem ez elengedhetetlen ahhoz, amit Isten akar tenni itt a földön. Föl akar nevelni egy olyan generációt, akik csakis Istent félik és tele vannak szeretettel és élettel!*

**SID**: Én látom ezt az aspektust veled kapcsolatban, de látok valami mást is. Egy olyan embert láttam meg benned, aki telve van könyörülettel a szenvedők iránt. Honnan származik benned ez a könyörület? Jézusban is volt könyörület!

***BILL****: Csakis Tőle származik! Csupán csak közel kell Hozzá annyira kerülnöd, hogy megérezd a szívét! Tudod, érezheted az Ő szívét bármire vonatkozóan! Érezheted, hogy mi okoz Neki örömöt. Én őszintén szólva, szoktam kísérletezni ezzel. Időnként épp ezzel a szándékkal ráteszem valaki vállára a kezem, csak hogy megérezzem Isten szívét azzal a személlyel kapcsolatban, hogy érezzem, milyen örömét leli bennük az Úr. Amikor megérzed, hogy Isten mennyire kedvét leli az emberekben, akkor nehéz már kritizálnod őket! Olyankor nehéz gonoszat gondolni felőlük, hisz nem akarsz mást, csak vetni beléjük, hogy a legjobbat hozhassák ki magukból és előszólítani a sorsukat, rendeltetésüket, hogy az valósulhasson meg. Amikor fölfedezed azt, hogy az Úr mennyire gyönyörködik az emberekben, szerintem ez közvetlenül kapcsolódik a könyörülethez, mivel Jézust is épp ugyanez a könyörület mozgatta. A könyörület mindig csodát teremt, amíg a szimpátia csupán enyhít a problémán.*

**SID**: Azt is mesélted nekem, hogy néha, mielőtt belépsz egy üzletbe, előtte elcsendesedsz. Magyarázd el mit szoktál tenni, amikor bemész egy üzletközpontba, vagy valaki otthonába, vagy hasonló!

***BILL****: Igen, sokszor fölfedezem azt, hogy ezt csinálom, mielőtt bemegyek egy üzletbe. Gyakran az üzletek tulajdonosai mindenféle furcsaságban részt vesznek. Szóval, én megállok odakint egy pillanatra, nem azért, hogy „űzzek-kötözzek” vagy valami szellemi hadviselést folytassak, csupán figyelmem és szeretetem teljesen a Szent Szellemre fordítom, és ahogy megérzem jelenlétét, mely rajtam megnyugszik, bemegyek az üzletbe. Mindig azt szoktam mondani, hogy a Szent Szellem minden hívőben benne van, de nem minden hívőn nyugszik meg jelenlétével! Szerintem ez az igazi kihívás! Hogy megtanuljunk olyanná válni, akik jelenlétének hordozói, olyanok, akiken folyamatosan ott nyugszik! Annak ténye, hogy ő bennem van, az értem van, de az, hogy Ő rajtam megnyugszik, az érted van, a körülöttünk lévőkért!*

**SID**: Javíts ki, ha tévednék, de amit most hallok, számomra a „térjünk végre észhez” kifejezése. Elkezded elmondani Istennek, hogy mennyire hálás vagy mindazért, amit tett az életedben és egyszerűen csak megengeded, hogy szíved megérintse az Ő szívét! Majd ahogy belépsz egy üzlethelyiségbe, már az Ő atmoszféráját viszed magaddal, mely teljesen körbevesz. Biztos, hogy üzletekben megváltoztattad a légteret!

***BILL****: Remélem, mivel ezt kellene mindnyájunknak tenni!*

**SID**: Mesélj arról, amikor elmentél a töltőállomásra!

***BILL****: Ez akkor történt, amikor már sorban álltam, hogy fizessek. Nem lehetett fizetni közvetlen a tankolás melletti automatánál. Ahogy besétáltam a benzinkútra, két ember, akik előttem álltak, fékezhetetlen nevetésben törtek ki. Azt gondoltam, biztosan ismerik egymást és az egyikük talán valami viccet mondott. Majd végül, az egyikük már nem bírta tovább, kiszaladt és az üvegajtón át nézett engem, hogy mit vittem be oda magammal. Nem értettem mi történik, de tudom, hogy Isten Királysága igazság, békesség és öröm és ők, anélkül, hogy ezt tudták volna, ebből az örömből részesültek. Igazából Isten jelenlétének felszabadító öröméből részesültek!*

**SID**: El kell mondanom valami vicceset. Nagybátyám, aki már nincs köztünk, egyszer adott egy videót Rodney Howard Brown szolgálatáról és ott ugyanaz az öröm jelent meg, amiről most Bill beszél. Rodney semmi vicceset nem tett, mégis nevettek az emberek. Felhívott a nagybátyám és azt mondta: „ezek az emberek teljesen megőrültek. Nevetnek, pedig az a fickó még csak nem is vicces! Én sokkal viccesebb vagyok nála, ő mégis több nevetést kap, mint én.”

**SID**: Tudjátok, én meg vagyok arról győződve, hogy létezik a Szent Szellembe való elmerülés, vagy bemerítkezés, ami aztán tovább megy a tűzkeresztségbe. Nekem úgy tűnik Bill, hogy veled épp ez történt ott az ágyadban. Bemerítkeztél Szent Szellembe és tűzbe! Tanulmányoztad olyan emberek életét a történelemből, akiknél ugyanez előfordult? Mesélj el egyet!

***BILL****: Igen, sokan voltak, akiknek valamilyen átélésük, Istennel való találkozásuk volt. Az egyik ilyen John G. Lake, aki a történelemből egyik hősöm. Minden doktrinális előírásnak megfelelt, megkapta a Szent Szellem keresztséget, azonban ő sokkal többre volt éhes. Tudta, hogy van még annál is több, mint amit megtapasztalt és csak elkezdett kiáltani Istenhez. Majd egy nagyon brutálisan extrém dolog történt vele, ami a teljes változást hozta el az életében, amit hívőként egy teljesen normális, átlagos életformának kellene megélnünk nekünk is. Spokaneben naponta száz emberért imádkozott és dokumentálva lett százezer gyógyulás. És még folytathatnám tovább. De mindez egy Istennel történő találkozással, egy átéléssel kezdődött, vagy, ahogy erről beszéltünk, a tűzkeresztséggel.*

**SID**: Ha arra késztetnélek, hogy mondj el bármit, miután Isten tüzében járva éled az életed, rengeteg csodát látsz meg, talán többet is, mint bárki más, ezen a földkerekségen… Mi lenne az az egy-két dolog, amit kívánnál, hogy bárcsak szolgálatod korábbi szakaszában is tudtál volna már?

***BILL****: Ha visszamehetnék 40 évvel korábbra és tanácsot adhatnék az akkori énemnek, a figyelmem Isten jóságára fordítanám! Azt kívánom, bárcsak tudtam volna már akkor is, hogy mennyire jó Isten! Teológiailag tudtam ezt, és egy nagyszerű édesapám volt, aki ma már a Mennyben van, tehát jó apa-képet kaptam tőle, ezzel nem volt semmi gond. Mégis, belül mélyen nem tudtam, mennyire jó Isten Ő. Nem tudtam mennyire extrém, hogy egyszerűen lehetetlen eltúlozni az Ő jóságát. Lehetséges eltorzítani, szétrombolni, bemocskolni, de lehetetlen eltúlozni!*

**SID**: Tudnád demonstrálni valahogy most Isten jóságát azzal, hogy imádkozol emberekért úgy, ahogy Ő vezet téged? Eközben had mondjam el, hogy valaki, akinek hátfájása és nyakfájdalmai voltak, meggyógyult! Imádkoznál most úgy, ahogy Isten vezet?

***BILL****: Természetesen! Szent Szellem, kérlek téged, szabadítsd most föl erődet az emberek testén, hogy ahol fém volt beépítve, az most felszívódjon! És ahol fém volt a testben és gyötrő, sőt krónikus fájdalom volt, az soha többé ne legyen! Ahol a műtét rosszul sikeredett, és azt mondtad: „Uram, hozz helyreállást úgy, ahogy csak Te tudsz”, állítsd most helyre! Isten dicsőségére imádkozzuk most ezt. Dicsőség legyen ezért Istennek! Azért is imádkozunk, hogy Uram, állítsd helyre az emberek Benned lévő bizalmát, hogy tudják, mennyire szerető Édesapa vagy, és hogy erről kijelentést kapjanak. A szívem kiáltása az, hogy az emberek érezzék ölelésed, hogy mennyire tökéletes apuka vagy. Olyan, aki soha nem engedi el őket. Ennek a felismerése menjen most végig a TV nézőinkbe és legyenek Istennel való találkozásaik, átéléseik! Akarunk növekedni a Te nagyságodban való meggyőződésben, hogy legyünk tudatában jelentőségteljességednek! Azért is imádkozom, hogy semmilyen betegség ne tudjon megállni Jézus nevében rejlő erővel és hatalommal szemben még az adáson keresztül is. Eltávozik most minden a rákos daganattól az elmebajig, a skizofrénia, az elme gyötrelmei és mindezek a dolgok fölemelkednek, és szó szerint eltávoznak emberek életéből a Jézus nevének tiszteletére! Uram, növeld most az áttörés kenetét! Ámen!*

**SID**: Gyorsban imádkoznál még azért, hogy megkapjuk mi is Isten tüzét?

***BILL****: Igen! Ez a mi szívünk kiáltása! Atyám, szabadítsd föl mindenütt a nézőink, hallgatóink életében a tűzkeresztséget, a tűzbe való bemerítkezést! Istenem, félreteszünk minden múltbeli tapasztalatunkat, korlátjainkat, fékező dolgokat, melyek az elménkben vannak, és csak annyit mondunk, hogy Istenünk, akarunk többet! Bármi áron! Add nekünk a tűzkeresztséget, valamit, ami bennünk megnyit valamit Isten szívéből az emberek felé. Ez az én imám a Jézus nevében!*

**SID:** Többet! Istenem, akarok még többet Belőled! Imádkozd most te is ezt: „Istenem, akarok többet!” Mondd el Neki: „Többet Istenem, még többet!”